Publication: Magyar Közlöny
Issue: MK-1999-119 (Year: 1999, Number: 119)
Era: 1990-2004
Section: [Melléklet a 12/1997. (VIII. 14.) MüM rendelethez]
Paragraph Index: 655

3. oldal 1999/119. szám Tájékoztató A munkáltató és e könyv tulajdonosa között egy napra szóló munkaszerződés jön létre, ha e könyvnek az adott naphoz tartozó rovatait a munkáltató kitölti és ő, valamint a munkavállaló aláírásával rögzíti a munka megkezdésének tényét. Egyidejűleg több, legfeljebb öt napra is létesíthető munkaviszony. Ilyenkor a fent leírt a munka megkezdéséhez kapcsolódó kötelezettségeket az adott napokra vonatkozóan egyidejűleg kell teljesíteni. A munkáltató ugyanazzal a munkavállalóval legfeljebb folyamatosan öt napig, egy naptári hónapon belül legfeljebb 15 napig, egy éven belül legfeljebb 90 napig létesíthet Alkalmi Munkavállalói Könyvvel munkaviszonyt. A munkavállaló egy naptári évben legfeljebb 120 napig létesíthet Alkalmi Munkavállalói Könyvvel munkaviszonyt. Az Alkalmi Munkavállalói Könyv közokirat, amelybe bejegyzést csak a kiállító és a munkáltató tehet. Az Alkalmi Munkavállalói Könyvet a munkavállalónak vagy megállapodás esetén a munkáltatónak a munkavégzés helyén kell tartania.

Source: https://magyarkozlony.hu/hivatalos-lapok/46dda422949bb578012aa08fa6c8214ef0ccb303/dokumentumok/3a309e0740c0fb50c969ef8b41a4d6bcdb510f6b/letoltes